LT
C 156/46
☒
5.
Europos Sąjungos oficialusis leidinys
2023 5 3
Produkto su registruota SKVN arba SGN, kurio bendrasis (arba lygiavertis) dokumentas nepaskelbtas, specifikacijos pakeitimas, kuris nėra laikytinas nereikšmingu pagal Reglamento (ES) Nr.
1151/2012 53 straipsnio 2 dalies trečią pastraipą.
Pakeitimas (-ai) Atsižvelgiant į patirtį, įgytą tvarkantis su praktiniais saugomos kilmės vietos nuorodos aspektais nuo tada, kai ji buvo nustatyta, reikia iš dalies pakeisti produkto specifikaciją, kad būtų išsamiau aprašytos visos svarbios gamybos ir prekybos sąlygos, be kita ko, įvairūs gamybos etapai, ir užtikrinta produkto su SKVN „Vorarlberger Bergkäse“ kokybė.
Iš kelių atskirų dokumentų ir priedų sudaryta ankstesnė produkto specifikacija sujungta į vieną dokumentą, peržiūrėta ir atnaujinta, siekiant aiškiau aprašyti reikalavimus, ypač susijusius su gamybos būdu ir kilmės įrodymu.
Tai padeda išlaikyti produkto su SKVN „Vorarlberger Bergkäse“ kokybę.
Konkrečiau atlikti toliau nurodyti pakeitimai.
1.
Produkto aprašymas
Pirminės produkto specifikacijos 5 punkto b papunkčio („Aprašymas“) tekstas ir to punkto papildymai įtraukti į 4.2 punktą („Aprašymas“).
Tas punktas padalytas į 4.2.1 punktą („Bendroji informacija“) ir 4.2.2 punktą („Savybės“).
Pirminis tekstas išdėstytas konkrečiau ir sistemiškiau.
Su sausosios medžiagos riebalų kiekiu susijęs turinys išbrauktas.
Atskirų sūrio galvų svoris padidintas iki 7–40 kg (vietoj 8–35 kg), o formos aukštis padidintas iki 8–12 cm (vietoj buvusių 10–12 cm).
Nustatytas trumpiausias brandinimo laikas – 3 mėnesiai.
Produkto specifikacijos 5b punktas: „Sūris „Vorarlberger Bergkäse“ gaminamas iš natūralaus žalio (karvių) pieno, kurio sausosios medžiagos riebalų kiekis apie 50 proc.
Žievė brandinant įtrinta sūrių gleivėmis arba apdžiūvusi, rusvai geltona arba ruda, grūdėta.
Galvos sveria 8–35 kg ir yra 10–12 cm aukščio.
Matinės arba blizgios maždaug žirnio dydžio apskritos skylutės pasiskirsčiusios tolygiai.
Sūris standus arba tąsus, jo spalva – nuo dramblio kaulo iki šviesiai geltonos.
Skonis pikantiškas arba aštrus.
Žaliava – pienas, gaunamas iš karvių, kurios ganosi Alpių kalnuose ir slėniuose, tinkamuose kietajam sūriui gaminti, ir nėra šeriamos silosu.
Naudojamas tik natūralus šliužo fermentas.“ ir 5b punkto papildymai „Griežtas šėrimo taisyklių laikymasis (žr. priedą), mažos Alpių pieninės, rankomis kruopščiai atliekamas „Vorarlberger Bergkäse“ brandinimas ir atidi priežiūra, tradicinis silosu nešertų karvių natūralaus žalio pieno perdirbimas ir sūrio gamintojų įgūdžiai – neabejotinai svarbiausios išskirtinės ypatybės.
Pieną leidžiama tiekti tik ūkiams, kuriuose ganyklos naudojamos tik ekstensyviai – negaminant siloso ir juo nešeriant.
Mišriems ūkiams (kuriuose jauni galvijai šeriami silosu) pieno tiekti neleidžiama.
Pienas pristatomas bent kartą per dieną ir iškart perdirbamas pieninėje.
Kadangi sūris gaminamas nedideliuose ūkiuose, taip užtikrinamas smulkiosios gamybos palaikymas ir atsargus sūrio kilnojimas.
Tai taip pat lemia ypatingą „Vorarlberger Bergkäse“ kokybę ir ilgą tinkamumo vartoti laiką.“ performuluojami taip:
„4.2.
Aprašymas
4.2.1.
Bendroji informacija „Vorarlberger Bergkäse“ – kietasis sūris, gaminamas iš Alpių kalnuose ar slėniuose besiganančių, silosu nešertų karvių natūralaus žalio pieno.
Ūkiams, kuriuose jauni galvijai šeriami silosu (mišriems ūkiams), pieno tiekti neleidžiama.
Sūrio galvos sveria 7–40 kg, yra 8–12 cm aukščio ir yra brandinamos ne trumpiau kaip 3 mėnesius.